*Mikor pedig Jézus felegyenesedett, és senkit sem látott az asszonyon kívül, így szólt hozzá: „Hol vannak a vádlóid? Senki sem ítélt el téged?”* (Jn 8,10**)**

A vádlók elhallgattak és elmentek a helyszínről. Az egész dolog értelmét veszítette. Akik arra számítottak, hogy ebből Jézus elleni vád lesz, megszégyenültek. Bár az asszony megszégyenítésén keresztül akarták a Jézus elleni vádat elérni, a terv visszahullott saját fejükre.

Jézus kérdéséből hallatszik: az asszony nem távozott Jézus közeléből. Az emberek lemondtak a vádolásról és az ítélkezésről, Jézus elől pedig nem menekül az asszony. Erőszakkal hozták ide, saját döntéséből nem távozott. Jézus ítéletére vár. Jó döntés – javaslom mindenki számára! Még hasonló kellemetlen helyzetekben is. Jézus ítélete igaz, megnyugtató és nem bántó egyben. Erre csak Ő képes. *Vadon Gyula*